stanford-oval/wikipedia huggingface dataset:
יופיו של החטא
עלילה

הקדמת הסרט מפגישה עם זוג נשוי, הגר בבקתה מסורתית בכפר נידח. כיכרות הלחם הנאפים בבקתה הם עגולים ועבים. על קיר הבקתה תלויים כלי עבודה רבים ובהם פטיש עץ ענק. כאשר האישה פונה לבעל ומספרת לו שנאפה, הוא מסיר את הפטיש הענק מהקיר, לוקח כיכר לחם ועולה עם האישה לפסגת הר גבוה.
האישה מניחה באופן טקסי את כיכר הלחם על ראשה, יורדת על ברכיה ומבקשת את סליחתו של הבעל. היא מבקשת שיאכל מהלחם ויחוס על חייה. אולם הוא מניף את הפטיש הגדול ומכה בראשה של אשתו, המכוסה בכיכר הלחם.
עיקר הסרט הוא סיפורם של זוג צעיר, שמוצאו מכפר זה. זוג, שגדל בחברה מרובת טקסים ובעלת איפוק מיני רב. הזוג לומד, למשל, שיחסי מין בזוג נשוי חייבים להיעשות כשהאישה מכוסה בסדין ומוסתרת מהבעל. הזוג שוקל לעבור לגור בעיר הגדולה, אך זקני הכפר מפצירים בו שלא לעשות זאת.
באחד הימים חוזר לחופשה בכפר תושב ותיק בשם זורז (פטר בוז´ביץ´), שהוא מפוקפק ועשיר יחסית לשאר התושבים שם. כיוון שאין כביש גישה אל הכפר, מכוניתו מפורקת ונישאת אל הכפר על כתפי סבלים וחמורים. זורז בא לבקר את ילדיו ואשתו (מירה מריאנה בנייק), שגרים דרך קבע בכפר. הוא ואשתו מקיימים יחסי מין בתנוחה אחורית ובלי סדין, בניגוד לכול מוסכמות אותו כפר.
בדרכו חזרה לעיר הגדולה, זורז לוקח אתו את הזוג הצעיר, והוא מסדר עבודה לשניים. לאישה, יגליקה (מירה פורלן), הוא מסדר עבודה כחדרנית במלון קטן, בחוף נודיסטים עם נוף מרהיב.
יגליקה מתוודעת במקום עבודתה לאהבת גוף האדם ולחוסר הבושה בו. האישה מכירה שם זוג תיירים צעיר (אלן נורי ואינס קוטמן), שמשתף אותה בחיי המין שלו ומקיים אתה אורגיה. אלא שכשהתיירים מתחלפים, יגליקה מרגישה עצב רב על עזיבת ידידיה.
הבעל, לוקה (מימה מילוטין קרדג´יץ´) לא מוצא כלל את מקומו בעיר. הוא גם מרגיש ריחוק גדל והולך מאשתו. הוא מנסה להתייעץ עם זורז, אך זה פוטר אותו בלעג. לוקה נשאר בלי שום ידיד בעיר. בלי איש שמבין אותו.
הסרט נגמר בסצנה דומה לזו שבהקדמה. אלא שהפעם, את טקס בקשת הסליחה על הניאוף מקיימים לוקה ויגליקה. בניגוד לזוג שבהקדמה, לוקה כן מרחם על חיי אשתו. אלא שהוא מחליט להתאבד. הוא נכנס לבקתה ומשם נשמע קול ירייה רם.
יופי לי

| --- | --- |

ג'ולי אנדרוז בהפקה המקורית
 שיר בביצוע ג'ולי אנדרוז
 מתוך האלבום גבירתי הנאווה
 יצא לאור:  1956 
 פורמט:  קלאסי
 סוגה:  מחזמר 
 שפה:  אנגלית 
 כתיבה:  אלן ג'יי לרנר 
 לחן:  פרדריק לאו 
 
יופי לי (באנגלית: Wouldn’t it be Loverly) הוא שיר פופולרי מתוך המחזמר "גבירתי הנאווה" שהולחן בידי פרדריק לאו ונכתב על ידי אלן ג'יי לרנר,
והתפרסם בשנת 1956.
השיר מבוצע על ידי מוכרת הפרחים אלייזה דוליטל וחבריה לרחוב. השיר מביע את מאווייה של אלייזה לחיים יפים יותר.
השיר מבוצע בניב הקוקני שאותו פרופסור היגינס מנסה להעלים.
השיר בוצע לראשונה בידי ג'ולי אנדרוז בהפקה המקורית בברודוויי של "גבירתי הנאווה". בשנת 1964, בעיבוד הקולנועי, השיר בוצע על ידי מארני ניקסון אשר דיבבה את השחקנית אודרי הפבורן אשר גילמה את אלייזה דוליטל. גרסתה הגנוזה של אודרי הפבורן זמינה כתוספת בהפצות הביתיות של הסרט.
התרגום לעברית מנסה ליצור מקבילה לניב הקוקני. דן אלמגור מספר על הדרך שבה פתרו בעיות בתרגום סלנג: בעצתו של הבלשן חיים בלנק ובלשנים נוספים הם ביקרו בגני ילדים ושמעו את לשונם. התרגום של מילת הסלנג loverly לצירוף "יופי לי" יוצר דמיון צלילי למילת המקור וממשיך את הסלנג. בנוסף מופיעות בגרסה העברית של השיר מילים מן המשלב הנמוך וקיצורי שפה (כדוגמת "שוקולדים המון לזלול ופחם לחמם ת'כל", "מה חמים", "יופי-טופי", "לא אוציא ת'אף החוצה").
בישראל בוצע השיר על בימות התיאטרון בידי ארבע שחקניות. הראשונה הייתה רבקה רז בהפקה העברית המקורית משנת 1964 בתיאטרון גיורא גודיק ובהפקה משנת 1969. ב-1986 שרה את השיר הזמרת האלמונית לאותם ימים - ריטה. ב-2001 שרה את השיר מירה עוואד, ובשנת 2013 שרה את השיר השחקנית שני כהן, כאשר בתקופת הלידה שלה, חזרה ריטה לתפקיד אחרי 30 שנה מההפקה שבה הופיעה.
בכל ההפקות העברית של המחזה נעשה שימוש בתרגום העברי משנת 1964 של דן אלמגור ושרגא פרידמן.
הערות שוליים

↑  League, The Broadway. "My Fair Lady – Broadway Musical – Original - IBDB". www.ibdb.com.
↑  "'My Fair Lady' (1964) - Soundtracks" Internet Movie Database, accessed August 23, 2011
1 2  דן אלמגור, [עונג שבת אותה גברת בשינוי אדרת חמישים שנה ל"גבירתי הנאוה"], באתר http://onegshabbat.blogspot.com/2014/01/blog-post_8.html
| גבירתי הנאווה |
| --- | --- | --- |
| מקורות | פיגמליון (1912) - מחזה מאת ג'ורג' ברנרד שו • פיגמליון (1938) - סרט קולנוע מאת אנתוני אסקווית' ולסלי הווארד |  |
| יצירות | גבירתי הנאווה (1956) - מחזמר מאת אלן ג'יי לרנר ופרדריק לאו • גבירתי הנאווה (1964) סרט מוזיקלי מאת ג'ורג' קיוקור |  |
| שירים | ברד ירד בדרום ספרד • הלילה טוב לרקוד • יופי לי |  |
| דמויות | אלייזה דוליטל |  |
| --- | --- |
בקרת זהויות :  MusicBrainz work: f0c0b7fe-86c0-3381-b6ca-7a21d4356253
יגון משולל זכויות

יגון משולל זכויות (אנגלית: Disenfranchised grief) הוא מונח המתאר עצב שהחברה אינה מכירה בו. דוגמאות לאירועים שהובילו לסוג כזה של עצב הן מותו של חבר, אובדן חיית מחמד, טראומה במשפחה בדור הקודם, אובדן של בית או מקום מגורים, במיוחד במקרה של ילדים, שברוב המקרים אין להם שליטה במצבים כאלו, ואלו שמטפלים בהם אינם מסוגלים לשים לב לצערם או להבין אותו. ילדים של אנשי צבא בארצות הברית המשנים מקום מגורים לעיתים קרובות. היריון שנפסק עקב הפלה טבעית או יזומה, העברת ילד לאימוץ, אובדן האם הביולוגית של ילד מאומץ, מותו של אדם אהוב בנסיבות שהחברה לא מקבלת אותם, למשל התאבדות, או מותו של ידוען.
אירועים מסוימים הקשורים לסטיגמה חברתית יכולים גם הם לגרום יגון משולל זכויות. פרידה, או ניתוק של רומן חשאי (כלומר יחסים מחוץ לנישואין), ניתוח פלסטי שהשתבש, אבחון זיהום המועבר במגע מיני, פיטורים וכו' הם דוגמאות מובהקות. סוגים מסורתיים של יגון זוכים כן להכרה, אפילו במקרים של דרך חיים פחות קונבנציונלית, אבל אין כמעט מערכות תמיכה, טקסים, מסורות, או אפילו חופש המיועד לאבל, לאלו שחווים יגון משולל זכויות.
אפילו צורות מוכרות מאוד של יגון יכולות להפך למשוללות זכויות, כאשר חברים ובני משפחה, בעלי כוונות טובות מנסים להציב מגבלת זמן על זכותו של השכול להתאבל. למשל, הצורך להסדיר את עניין האבל ולחזור לשגרת עבודה השפיעו קשה על תהליך האבל של קורבנות הפיגוע באוקלהומה סיטי, כך לפי החוקר האמריקני אדוארד ליננטל. האבל על ילדים שנפטרו הוגדר מחדש כהפרעת דחק פוסט-טראומטית אם ההורים לא "התגברו" על האובדן תוך שבועיים.
אובדן

אובדן הוא אחת הסיבות העיקריות ליגון, ואף על פי שלרוב הוא נתפס כתגובה נורמלית, ישנם מקרים שהוא נשלל. דוגמאות אחדות בהם היגון עלול להפוך למשולל זכויות, הן: אובדן נכד, בן / בת זוג לשעבר, אח או אחות, או ילד/ה מאומץ.
אובדן נכד יכול להיות קשה ביותר עבור סבא וסבתא, אך האבל שלהם משולל זכויות כיוון שהם אינם חלק מהמשפחה הגרעינית. תשומת לב ותמיכה ניתנות להורי הילד ואחיו, אך האבל של הסבא והסבתא הוא כפול כיוון שהם אינם מתאבלים רק על אובדן נכדתם, אלא גם אבלים על ילדיהם הבוגרים שאיבדו את ילדם. תופעה זו מכונה על ידי דוידסון "צער כפול" והיא מסבירה כי תופעה זאת מקשה עוד יותר על השכול.
אובדן בן / בת זוג לשעבר הוא משולל זכויות כיוון שבזמן האסון לא היה קשר מתמשך בין בני הזוג לשעבר. אבל אף על פי שהנישואין הסתיימו, הקשר בין בני הזוג לא נגמר, ויש להם קשרים אשר יישארו לעד כמו: ילדים משותפים, חברויות הדדיות וקשרים כלכליים. מחקרים מצאו כי זוגות שמעולם לא פתרו את הסכסוכים ביניהם חוו יגון הרבה יותר עמוק מאשר אלו שעבדו על היחסים לאחר שהסתיימו. האבלים חווים רגשות אשמה ומחשבות של "מה היה קורה אילו", בדומה לאלו של אלמנות.
יגון על אובדן ילד כתוצאה ממסירה לאימוץ הוא לעיתים קרובות משולל זכויות כיוון שההחלטה לוותר עליו נעשתה מבחירה, וכתוצאה מזה החברה אינה מכירה באבל. לאמהות הביולוגיות אין תמיכה, ומצופה מהן להמשיך הלאה ולהעמיד פנים שהילד איננו קיים. אמהות ביולוגיות רבות חוות רגשות חרטה ויש להן מחשבות של מה היה קורה אילו, או של איחוד מחדש עם הילד.
יחסים

סוגים רבים של מערכות יחסים אינם זוכים ללגיטימציה על ידי החברה, ולכן כאשר בן/בת זוג במערכת היחסים נפטר/ת, ייתכן שנשללת הזכות ליגון ממי שנשאר. לדוגמה, בעקבות מותו של בן זוג במערכת יחסים הומוסקסואלית ייתכן שהחברה תתן קדימות למשפחתו הגרעינית, תוך רמיסת משמעות הקשר והאובדן עבור בן הזוג האבל (McNutt & Yakushko, 2013).
דוגמה נוספת יכולה להיות מותו של בן זוג שעבר, אדם שהאבל בעבר היה נשוי אליו, אך בסופו של דבר התגרש. אבדן מסוג זה אינו מקבל בדרך כלל את אותה הכרה כמו מותו של בן הזוג הנוכחי.
סוג נוסף היא מערכת יחסים בה המתאבל והאדם שנפטר לא היו בהכרח בקשר אישי הדוק: למשל עמיתים לעבודה, יחסי רופא ואחות עם המטופלים שלהם, או אפילו אנשים שהמתאבל אינו מכיר באופן אישי, כמו ידוענים.
מערכות יחסים שנוצרו באופן מקוון לרוב אינן מוכרות או מקבלות תוקף חברתי. דוגמאות לכך הן למשל חברויות שהתפתחו כתוצאה ממשחקים מקוונים, או מהכרות במדיה החברתית. אף על פי כן כאשר חבר אינטרנטי נפטר, החברו שנותר אחריו יחווה לעיתים קרובות יגון משולל זכויות(Doka, 1989).
תגובות

קיימים מודלים רבים להתמודדות עם יגון. מודל קובלר-רוס מתאר את תהליך האבל כמורכב מחמישה שלבים: הכחשה, כעס, מיקוח, דיכאון וקבלה. במילים אחרות, כדי להתחיל להתאבל צריך תחילה לאשר את האובדן, ואז להביע רגש. לאחר מכן על המתאבל לקבל את האובדן ולהסתגל לשינוי שהמוות, או האובדן, הביא לחייו. במהלך השנים חל שינוי בהתייחסות לאבל והתרחקות מתאורית השלבים שמביאים ל"ריפוי" או "סגירת מעגל". כיום יש הבנה שהיגון היא חויה הרבה יותר מורכבת ומגוונת (האגודה הפסיכולוגית האוסטרלית, 2016)[דרוש מקור]. מודלים כמו משימות האבל של Worden ומודל התהליך הכפול מציעים מסגרות להתמודדות עם יגון באופן שמחזק את המודעות העצמית של המתאבל/ת (האגודה הפסיכולוגית האוסטרלית, 2016).[דרוש מקור]
ביגון משולל זכויות ישנם סיבוכים שלא תמיד קיימים בתהליכי אבל אחרים. ראשית, לרוב קיימות תגובות חזקות למוות או לאובדן. לדוגמה, האדם האבל יכול להפוך מדוכא יותר או זועם בגלל חוסר האפשרות לבטא את יגונו באופן מלא. שנית, יגון משולל זכויות משמעותו שהחברה אינה מזהה את המוות או האובדן, ולכן, האדם האבל אינו זוכה לתמיכה חברתית חזקה ועלול להיות מבודד. מכיוון שליגון משולל זכויות אין בהגדרה לגיטימציה חברתית, ייתכן שלמתאבל לא תהיה גישה לטקסים, או אפשרות לבטא את מחשבותיו ורגשותיו בצורה אחרת. חשוב שאלו שתומכים במי שחווה יגון משולל זכויות יכירו באבלו ויתנו תוקף לאובדן.
לקריאה נוספת

Kenneth J. Doka, editor. Disenfranchised Grief: Recognizing Hidden Sorrow Lexington Books 1989. ISBN 0-669-17081-X
הערות שוליים

↑  עותק בארכיון (ארכיון)
↑  Sheppard, Caroline H.; William Steele (2003). "Moving Can Become Traumatic". Trauma and Loss: Research and Interventions. Nat'l Inst for Trauma and Loss in Children. נבדק ב-22 בינואר 2010. {{cite web}}:  (עזרה)
↑  Pettit, Becky (במרץ 2000). "Moving and Children's Social Connections: the critical importance of context" (PDF). Center for Research on Child Wellbeing Working Papers. CRCW, Princeton University. אורכב מ-המקור (PDF) ב-20 ביולי 2011. נבדק ב-22 בינואר 2010. {{cite web}}:  (עזרה)
↑  Oesterreich, Lesia (באפריל 2004). "Understanding children: moving to a new home" (PDF). Iowa State University. נבדק ב-22 בינואר 2010. {{cite web}}:  (עזרה)
↑  Wertsch, Mary Edwards (23 באפריל 1991). Military Brats: Legacies of Childhood Inside the Fortress (1st hardcover ed.). Harmony. p. 350. ISBN 0-517-58400-X. {{cite book}}:  (עזרה)
↑  Stepp, G (2007). "Disenfranchised Grief". Vision Journal. נבדק ב-3 בנובמבר 2011. {{cite web}}:  (עזרה)
↑  "Archived copy". אורכב מ-המקור ב-2011-11-14. נבדק ב-2012-12-31. {{cite web}}:  (עזרה)
1 2 3  Davidson, Hannah. "A Review of the Literature on Three Types of Disenfranchised Grief: Grandparent Grief, Grief of Birthmothers Following Adoption, and the Grief of Ex-Spouses" (PDF). www.uwstout.edu. נבדק ב-16 בנובמבר 2014. {{cite web}}:  (עזרה)
↑  Wilson, Janet; Kirshbaum, Marilyn (13–26 במאי 2011). "Effects of patient death on nursing staff: a literature review" (PDF). British Journal of Nursing. 20 (9): 559–563. doi:10.12968/bjon.2011.20.9.559. ISSN 0966-0461. PMID 21647017. {{cite journal}}:  (עזרה)
↑  Elisabeth Kübler-Ross, On death and dying, repr, London: Tavistock / Routledge, 1989, ISBN 978-0-415-04015-0
↑  Millie Cordaro, Pet Loss and Disenfranchised Grief: Implications for Mental Health Counseling Practice, Journal of Mental Health Counseling 34, 2012-10-01, עמ' 283–294 doi: 10.17744/mehc.34.4.41q0248450t98072
↑  Worden, J. W., Grief Counseling: Facilitating Uncomplicated Grief, New York, NY: Springer Publishing Company, 2008-08
↑  Margaret Stroebe, Henk Schut, THE DUAL PROCESS MODEL OF COPING WITH BEREAVEMENT: RATIONALE AND DESCRIPTION, Death Studies 23, 1999-03, עמ' 197–224 doi: 10.1080/074811899201046
1 2  Dianne McKissock, Mal McKissock, Bereavement Counselling: Guidelines for Practitioners, Bereavement C.A.R.E. Centre, 1998
מאטרה מורנה

| --- | --- |

Matra Murena
 מאפיינים כלליים
 נקרא גם:  Talbot-Matra Murena
 יצרן:  מאטרה (אנ') (שם רשמי: Mécanique Aviation Traction)
 שנות ייצור:  1980 – 1983
 יחידות שיוצרו:  10,680
 הרכבה:  צרפת צרפת
 מודל קודם:  סימקה מהטרה בגירה 
 סיווג:  מכונית ספורט
 מרכב:  מנוע אחורי-מרכזי, הנעה אחורית (אנ')
 אורך:  4,070 מ"מ
 רוחב:  1,752 מ"מ
 גובה:  1,220 מ"מ
 משקל:  930–1,030 ק"ג (ריק)
 בסיס גלגלים:  2,435 מ"מ
 מפרט טכני
 מנוע:  V4 צילינדרים, 2 שסתומים לצילינדר, 1,592 סמ"ק המפיק 88.1 כ"ס ב-5,600 סל"ד, יחס דחיסה 9.35:1, מנוע סימקה סדרה "Simca Poissy engine" (אנ')  V4 צילינדרים, 2 שסתומים לצילינדר, 2,155 סמ"ק המפיק 115.3 כ"ס ב-5,800 סל"ד, יחס דחיסה 9.45:1, מנוע סימקה סוג "Simca Type 180" (אנ')  V4 צילינדרים, 2 שסתומים לצילינדר, 2,155 סמ"ק המפיק 139.5 כ"ס ב-6,000 סל"ד, יחס דחיסה 9.45:1,
 הילוכים:  תמסורת ידנית - 4 מהירויות
 מהירות מרבית:  182 קמ"ש (מנוע 1,592 סמ"ק)  197 קמ"ש (מנוע 2,155 סמ"ק המפיק 115.3 כ"ס)  210 קמ"ש (מנוע 2,155 סמ"ק המפיק 139.5 כ"ס)
 קשר:  סימקה
 מעצב:  Antonis Volanis (אנ')
 
מאטרה מורנה (בצרפתית: Matra Murena, קרויה גם: Talbot-Matra Murena) היא מכונית ספורט מתוצרת קבוצת ההנדסה הצרפתית "מאטרה" (אנ') (שם רשמי: Mécanique Aviation Traction ), שיוצרה בין השנים 1980–1983 בצרפת.
דגמים

"Murena 1.6", יוצרו 5,640 יחידות.
"Murena 2.2", יוצרו 4,560 יחידות.
"Murena 2.2 "Préparation 142".
"Murena S".
==

יוצרו 10,680 יחידות.
3 דלתות – הצ'בק.
3 מושבים בשורה כולל מושב נהג.
מנוע אחורי-מרכזי – רוחבי.
גל זיזים: מנוע שסתום תקורה (OHV) (Overhead valve engine) (מנוע 1.6 ליטר), מנוע שסתום תקורה Single overhead camshaft (SOHC) (דגם 2.2 ליטר), מנוע שסתום תקורה Single overhead camshaft (SOHC), פרופיל מותאם אישית (דגם "מורנה S").
סוג הנעה: הנעה אחורית.
מנוע קירור מים.
בלמים: קדמיים: דיסקים בקוטר 234 מ"מ עם מחוגה עם בוכנה אחת (בכל הדגמים), אחוריים: דיסקים בקוטר 234 מ"מ עם מחוגה עם בוכנה אחת (דגם 1.6 ליטר), דיסקים בקוטר 260.9 מ"מ עם מחוגה עם בוכנה אחת (דגמי 2.2 ליטר).
מצמד – צלחת יחידה יבשה עם בקרה הידראולית.
קבולת מכל דלק – 56 ליטר.
צמיגים:  קדמיים: 175/70HR13 או 185/60HR14, אחוריים: 195/60VR14 או 195/70HR13 (דגם מנוע 1.6 ליטר)  קדמיים: 185/60HR14, אחוריים: 195/60HR14 (דגם מנוע 2.2 ליטר), קדמיים :185/60VR14, אחוריים: 195/60VR14 (דגם "מורנה S" מנוע 2.2 ליטר).
מקדם גרר – 0.328.
== > תאוצות

תאוצה בין 0–100 קמ"ש היא 11.8 שניות (מנוע 1,592 סמ"ק).
תאוצה בין 0–100 קמ"ש היא 9.3 שניות (מנוע 2,155 סמ"ק המפיק 115.3 כ"ס.
תאוצה בין 0–100 קמ"ש היא 8.4 שניות (מנוע 2,155 המפיק 139.5 כ"ס).
== > תמונות

- מבט למושבים: 3 מושבים בשורה
- מבט למושבים: 3 מושבים בשורה
- מבט לתא הנהג ולוח מחוונים
- מבט למנוע
, שנת 1982
, שנת 1982
== > ראו גם

סימקה מאטרה בגירה
מאטרה 530
מאטרה ראנצ'ו
== > הערות שוליים

↑  טלבוט מאטרה מורנה matrasport.dk/Cars/Murena/history
↑  1.6 ליטר, שנת 1980 - מפרט carfolio.com/specifications/models/car
↑  2.2 ליטר, שנת 1980 - מפרט  carfolio.com/specifications/models/car
↑  "מאטרה מורנה S" מנוע 2.2 ליטר, שנת 1980 - מפרט carfolio.com/specifications/models/car/?car=24706
↑  "מאטרה מורנה S" rarefrenchsportscars.files.wordpress.com/2016/01/matra-murena-specials
↑   politecnic.com/kitjpb
↑   carjoy.nl/matra-shop/index
טויוטה קורונה
דורות "טויוטה קורונה"

בין השנים 1957–1987 יוצרו דגמי "טויוטה קורונה" עם מנועים הנעה אחורית, ובנוסף בין השנים 1983–1987 יוצרו עם מנועים הנעה קדמית
בין השנים 1983–2001 יוצרו דגמי "טויוטה קורונה" עם מנועים הנעה קדמית
בשנת 1970 הייתה המכונית היפנית הראשונה שחצתה את קו ה-2 מיליון יחידות. וב-1973 הגיע היקף הייצור שלה כבר ל-3.8 מיליון מכוניות.
דורות "טויוטה קורונה" > דור ראשון

קרוי : T10
שיווק דגמי "T10" החלו ביולי 1957
יוצר בין השנים 1960–1957 ב-יפן
תצורות : 4 דלתות סדאן, 3 דלתות מסחרית
מנוע קדמי, הנעה אחורית
דורות "טויוטה קורונה" > דור שני

קרוי : T20/T30
יוצר בין השנים 1964–1960 ב-יפן. מאפריל 1963 יוצר ב-אוסטרליה על ידי יצרנית הרכב האוסטרלית "Australian Motor Industries" (אנ')
תצורות : 4 דלתות סדאן, 3 דלתות מסחרית
תצורות : 4 דלתות סדאן, 3 דלתות סטיישן, 2 דלתות טנדר מסוג "Coupé utility" (אנ')
מנוע קדמי, הנעה אחורית
דורות "טויוטה קורונה" > דור שלישי

קרוי : T40/T50
יוצר בין השנים 1970–1964 ביפן, אוסטרליה, ניו זילנד
ב-קוריאה הדרומית יוצר בין השנים 1966–1972 על ידי יצרנית הרכב הקוריאנית "Shinjin Motors" (אנ')
תצורות : 4 דלתות סדאן, 2 דלתות הרדטופ קופה, 3 דלתות מסחרית, 5 דלתות סטיישן, 5 דלתות הצ'בק, 2 דלתות טנדר מסוג "utility"
מנוע קדמי, הנעה אחורית
דורות "טויוטה קורונה" > דור רביעי

קרוי : T80/T90
יוצר בין השנים 1970–1973 ביפן, אוסטרליה ו-אינדונזיה
תצורות : 4 דלתות סדאן, 5 דלתות סטיישן, 2 דלתות קופה
* מנוע קדמי, הנעה אחורית
דורות "טויוטה קורונה" > דור חמישי

קרוי : T100/T110/T120 (בשוקי הממלכה המאוחדת קרוי "Toyota 2000")
יוצר בין השנים 1973–1979 ביפן, אוסטרליה, דרום אפריקה ו-אינדונזיה
תצורות : 2 דלתות סדאן, 4 דלתות סדאן, 2 דלתות הרדטופ קופה
דגמי סדאן : 4-5 מושבים
מנוע קדמי, הנעה אחורית
דורות "טויוטה קורונה" > דור שישי

קרוי : T130
יוצר בין השנים 1983–1978 ביפן, ניו זילנד ו-אינדונזיה
יוצר בין השנים 1979–1983 באוסטרליה
תצורות : 4 דלתות סדאן, 2 דלתות הרדטופ, 5 דלתות ליפטבק
מנוע קדמי, הנעה אחורית
דורות "טויוטה קורונה" > דור שביעי

קרוי : T140
יוצר בין השנים 1987–1982 ביפן וניו זילנד
יוצר בין השנים 1983–1987 באוסטרליה
תצורות : 4 דלתות סדאן, 2 דלתות הרדטופ, 5 דלתות סטיישן, 5 דלתות מסחרית
מנועים : מנועי בנזין ו-מנועי דיזל
דורות "טויוטה קורונה" > דור שמיני

קרוי : T170
יוצר בין השנים 1987–1992 ביפן, ניו זילנד, אינדונזיה
יוצר בין השנים 1988–1995 ב-טאיוואן
תצורות: 4 דלתות סדאן, 5 דלתות ליפטבק, 5 דלתות סטיישן
מנועים: מנועי בנזין ו-מנוע דיזל
סוג הנעה: הנעה קדמית
דורות "טויוטה קורונה" > דור תשיעי

קרוי : T190
יוצר בין השנים 1992–1996 ביפן, ניו זילנד, אינדונזיה, טאיוואן
יוצר בין השנים 1992–1997 ב-בריטניה
יוצר בין השנים 1998–1993 ב-פיליפינים
תצורות: 4 דלתות סדאן, 5 דלתות ליפטבק, 5 דלתות סטיישן
מנועים: מנועי בנזין ו-מנוע דיזל
סוגי הנעה: הנעה קדמית, הנעה כפולה 4x4
הדור התשיעי של הקורונה היה גם אחד הראשונים שביססו את מעמדה של טויוטה בישראל, וזה הגיע לכאן עם תחילת היבוא ב-1992, אך נקרא בישראל "קארינה E".
דורות "טויוטה קורונה" > דור עשירי

קרוי: T210
יוצר בין השנים 2001–1996 ביפן וטאיוואן
תצורה: 4 דלתות סדאן
מנועים: מנועי בנזין ו-מנועי דיזל
מנוע הנעה קדמית
גלריה

"טויוטה קורונה" דגם "ST10" שנת 1957
"טויוטה קורונה", דור שלישי
"טויוטה קורונה" דגם "RT20", שנת 1964
"טויוטה קורונה", דגם "PT26", שנת 1962
"טויוטה קורונה", דגם הרדטופ, דור שלישי, שנת 1965
"טויוטה קורונה", דגם "RT40", שנת 1966
"טויוטה קורונה", שנת 1966 הצ'בק
"טויוטה קורונה", דגם "1600S" שנת 1966 - קופה
"טויוטה קורונה" טנדר שנת 1967
"טויוטה קורונה", דגם "T80", דור רביעי - סטיישן
"טויוטה קורונה", שנת 1972 - קופה
"טויוטה קורונה", דגם "RT81", שנת 1973
"טויוטה קורונה", דגם "1800 GL TTC-C", שנת 1973
"טויוטה קורונה", דור רביעי
"טויוטה קורונה", דגם "RT118" שנת 1979 - סטיישן
"טויוטה קורונה", דגם "1800 GL" שנת 1977
"טויוטה קורונה" דגם "2000GT", דור חמישי
"טויוטה קורונה", דגם "2.0 VX", שנת 1987 - קופה
"טויוטה קורונה" מנוע 2,000 סמ"ק, דור שישי
"טויוטה קורונה" דגם "ליפטבק" דור שישי
"טויוטה קורונה" דגם "XT130", דור שישי, שנת 1979 - סטיישן
"טויוטה קורונה" דגם "XT130", דור שישי, שנת 1979 - סטיישן
"טויוטה קורונה" דגם "1.8 GL", שנת 1982
"טויוטה קורונה" דגם "RT142", שנת 1986 (אוסטרליה)
"טויוטה קורונה", דגם "TT140" בתצורה "DX Sedan", דור שביעי - מבט לתא הנהג
"טויוטה קורונה", דור שביעי - מונית
"טויוטה קורונה", דור שמיני
"טויוטה קורונה", דור שמיני - סטיישן
"טויוטה קורונה", דור תשיעי
"טויוטה קורונה" דגם "T170", שנת 1992
"טויוטה קורונה" דגם "T190", דור תשיעי - מונית
"טויוטה קורונה" דגם "2.0 GLi 4-ECT Sedan", דור תשיעי
"טויוטה קורונה", דור עשירי
ראו גם

טויוטה
טויוטה קורונה EXiV
הערות שוליים

↑  "טויוטה קורונה" members.iinet.net.au/~stepho/coronprd
↑  "טויוטה קורונה" toyoland.com/cars/corona
↑  "טויוטה קורונה" conceptcarz.com/vehicle/z16127/toyota-corona
↑  "טויוטה קורונה" global.toyota/en/detail/7675511
↑  הייתה גם כזו: מכונית ושמה קורונה - אוטו, באתר www.auto.co.il
↑  "טויוטה קורונה", שנת 1957 - מפרט carfolio.com/specifications/models
↑  היסטוריה 75 שנה לטויוטה global.com/company/history_of_toyota/75years
↑  היצרנית "Australian Motor Industries" pocketozmelbourne.com.au/lost-fishermans-ami
↑  טויוטה קורונה 1900 הרדטופ, שנת 1972 - מפרט carfolio.com/specifications/models
↑  טויוטה קורונה דגם "GT" סדאן, שנת 1979 - מפרט carfolio.com/specifications
↑  ליפטבק (Liftback) הוא מונח לדגמי האצ'בק בהם דלת המטען האחורית זוויתית יותר אופקית מאשר בהאצ'בק ממוצע, וכתוצאה מכך, הדלת האחורית מורמת יותר כלפי מעלה בפעולת פתיחה
↑  טויוטה קורונה, סדאן, דגם "G 2000 16v" שנת 1998 - מפרט carfolio.com/specifications/models/car
| --- | --- |
בקרת זהויות :  NLI: 987007543839605171  LCCN: sh85136365
מאנו צ'או

| --- | --- |

 לידה:  21 ביוני 1961 (בן 63) פריז, צרפת 
 מוקד פעילות:  צרפת, ספרד 
 תקופת הפעילות:  מ-1980 
 סוגה:  רגאיי, מוזיקת עולם, סקא, מוזיקה לטינו-אמריקאית 
 שפה מועדפת:  פורטוגזית, אנגלית, צרפתית, ספרדית, גליסית 
 כלי נגינה:  גיטרה 
 חברת תקליטים:  וירג'ין רקורדס 
 שיתופי פעולה בולטים:  קאני ארקנה
 פרסים והוקרה:  Latin Grammy Award for Best Alternative Song (2007)  Victory of the album of traditional musics or musics of the world (1999)  Victory of the album of traditional musics or musics of the world (2002) 
 www.manuchao.net
 פרופיל ב-IMDb
 
מאנו צ'או בהופעה ב-2007
מאנוּ צָ'אוֹ (בספרדית: Manu Chao; נולד ב-21 ביוני 1961) הוא זמר ומלחין לטיני. הוא נולד בפריז שבצרפת להורים מהגרים מספרד, ומתגורר כיום בברצלונה.
יצירתו

רבים משיריו הם בסגנון הרגאיי, רובם מבוצעים בספרדית, וחלקם בצרפתית ובאנגלית. שיריו בולטים בניגודיות שבהם: הלחן נשמע עליז וקצבי, בעוד מילות השירים משלבות לעיתים קרובות אמירה חברתית.
אלבום הסולו הראשון שלו, "Clandestino", נמכר בלמעלה משני מיליון עותקים ברחבי העולם. האלבום "Proxima Estacion: Esperanza", שיצא לאור בשנת 2001, נמכר במיליון עותקים כבר בחודש הראשון להוצאתו, וטיפס לראש מצעדי האלבומים בשתים עשרה מדינות באירופה. Me Gustas Tú שהיה חלק מהאלבום יצאה גם כסינגל וזכה לתואר תקליט זהב במספר מדינות.
בין הנושאים בהם עוסקות מילות השירים של צ'או נמנים הגירה, סמים והחיים בגטו, ולעיתים קרובות הוא נושא מסרים של שמאל חברתי. רבים ממעריציו מזוהים עם השמאל האירופי, תנועות אנטי-גלובליזציה ואנטי-קפיטליזם. דעותיו הפוליטיות באות לידי ביטוי ברשתות החברתיות, שם הביע תמיכה בנושאים מגוונים בהם אנטי-גלובליזציה, זכויות עמים ילידים, זכויות עובדים, זכויות האישה וצדק סביבתי. בין השאר גינה צ'או את פעולות ישראל במבצע צוק איתן וחתם על עצומה הקוראת לחרם על ישראל.
הערות שוליים

↑  הודעה של מנו צ'או, ברשת טוויטר, ‏26 ביולי 2014 (באנגלית).
| 0 | 1 | 2 |
| --- | --- | --- |
| הקודם: 2000: מודג'ו | פרס המוזיקה של MTV אירופה למופע הצרפתי הטוב ביותר   2001: מאנו צ'או  | הבא: 2002: אינדוצ'ין |
| --- | --- |
בקרת זהויות :  NLI: 987007421206405171  PLWABN: 9810669179705606  BNE: XX1409956  BnF: cb14027562r (data)  GND: 123163498  ICCU: MODV176907  ISNI: 0000 0001 1493 6588  LCCN: no99089219  MusicBrainz: 7570a0dd-5a67-401b-b19a-261eee01a284  NKC: js20020211013  NTA: 240109678  SUDOC: 083488227  VIAF: 74752836   WorldCat (עם VIAF): 74752836
מאנה (כדורגלן)

ערך זה עוסק בכדורגלן ספרדי. אם התכוונתם לכדורגלן סנגלי, ראו .
חוסה מנואל חימנס אורטיס (בספרדית: José Manuel Jiménez Ortiz, נולד ב-21 בדצמבר 1981) הידוע בשם מאנה, הוא כדורגלן עבר ספרדי ששיחק בעמדת המגן השמאלי.
קריירה

מאנה נולד בעיירת החוף טאריפה שבדרום ספרד והחל את דרכו המקצוענית במחלקת הנוער של ריאל ליננסה. לאחר מכן שיחק גם בדיטר ספרה, בשורותיה רשם שמונה משחקים בלבד בליגה השלישית.
בגיל 22 עבר לאתלטיקו מדריד ב' בה כבש 14 שערים ב-68 משחקים, ובשנת 2005 הושאל לריאל מורסיה מליגת המשנה עמה שיחק ב-39 משחקי ליגה וכבש שני שערים. הופעותיו בקבוצה סייעו לו לעבור לאלמריה, והוא היה שותף לעונת ההעפלה ההיסטורית של הקבוצה לליגה הראשונה. בעונתו השנייה בקבוצה, עונת 2007/2008, כבש פעמיים נגד מיורקה ורקראטיבו ולבה וקבוצתו הייתה אחת מהפתעות העונה כשסיימה במקום השמיני. בעונה זו נבחר מאנה לנבחרת העונה של סקיי ספורטס.
בשנת 2009 חתם בשורות חטאפה לארבע שנים עבור 2.5 מיליון אירו. בעונת 2010/2011 התחרה מאנה על עמדת המגן השמאלי עם פיטר מסיללה, ולרוב היה שחקן הרכב קבוע בקבוצה. בעונת 2012/2013 חווה פציעה בקרסול במהלך משחק חוץ נגד ולנסיה שהשביתה אותו לשלושה וחצי חודשים, אך בסיומה חזר מיידית להרכב הראשון. בעונה זו רשם מאנה 13 משחקים ואף הבקיע נגד אספניול ב-25 בנובמבר 2012.
ב-2 ביולי 2013 חתם מאנה במכבי תל אביב לשנתיים, וחבר לחברו לשעבר לקבוצת אלמריה, קרלוס גארסיה. את הופעת הבכורה שלו במדי הקבוצה עשה במסגרת מוקדמות ליגת האלופות במשחק הגומלין מול גיור ההונגרית באצטדיון בלומפילד. במסגרת ליגת העל שותף מאנה לראשונה במחזור הראשון מול הפועל עכו, ובסך הכל שותף בחמישה משחקי ליגה.
ב-23 בדצמבר 2013 שוחרר מאנה ממכבי תל אביב וחתם לעונה וחצי באלמריה, קבוצתו לשעבר, ובתום חוזהו שוחרר מהמועדון.